Fosta ministră de Interne, Carmen Dan, este audiată miercuri la poliție într-un dosar penal privind eliberarea de certificate medicale pentru obținerea permisului de conducere de către o clinică medicală privată din Capitală. Carmen Dan este printre cei 300.000 de români care au beneficiat de acest serviciu.
Carmen Dan s-ar afla printre cei care ar fi obținut fișe medicale eliberate de angajați ai clinicii care nu aveau acest drept, potrivit informațiilor Digi24.
Fostul ministrul ar fi cerut o fișă medicală pentru reînnoirea permisului, anul trecut, și ar fi primit o fișă care nu a fost completată de medici, spun surse judiciare.
Potrivit datelor din anchetă, clinica ar fi eliberat, între 2019 și 2023, peste 300.000 de fișe medicale false, completate de angajați care nu aveau calitatea de medic și dreptul de a elibera astfel de documente.
În acest dosar sunt cercetate patru persoane care ar fi exercitat fără drept atribuții de medic, două dintre ele, secretare în cadrul clinicii, chiar punându-și halatul de doctor pentru a crea aparența că au dreptul de a face astfel de activități.